За целите на международната търговия, с изключение на влизане и излизане от граничните пунктове на Иран и Ирак (само на чуждестранни водачи ще бъде разрешено да излизат, в случай че не бъдат върнати от посочените гранични пунктове), се разрешава на превозни средства и водачи да влизат и излизат от Република Турция и да преминават транзитно през нейната територия, при изпълнение на следните условия:

**А. ПРЕВОЗНИ СРЕДСТВА И ВОДАЧИ, КОИТО ПРЕМИНАВАТ ТРАНЗИТНО ПРЕЗ ТУРЦИЯ**

1. В рамките на борбата с COVID-19, здравни екипи ще извършват здравни проверки на водачите на превозни средства, като **на лицата, проявяващи симптоми на заболяването, няма да бъде разрешено да преминават.**
2. Допуснатите да влязат превозни средства ще бъдат подложени на дезинфекция.
3. **Водачите трябва да носят маски на всяко място, където могат да бъдат в контакт с други хора при спиране в страната** и да разполагат с достатъчно маски, дезинфекционни средства и хранителни запаси за дълъг период от време.
4. **Транзитно преминаващите през територията на Турция превозни средства ще бъдат оборудвани със система за проследяване на превозни средства и ще им бъде разрешено да влязат и излязат от Турция в рамките на 24 или 36 часа в зависимост от разстоянието между граничните пунктове**. (Този срок може да бъде удължен до 48 часа в зависимост от пътните и метеорологични условия и натовареността на митническата администрация).
5. Съответните областни управи ще предприемат необходимите мерки за безопасност и здраве на местата за почивка, които ще бъдат определени от митническите администрации.
6. Звената на МВР ще изискват от водачите писмено съгласие, че няма да правят спирки или паузи, освен ако не е наложително. С това писмено съгласие водачите ще бъдат информирани, че носят отговорност и в случай на неизпълнение на задълженията, ще им бъдат наложени санкции в съответствие със Закона за обществената хигиена.
7. Преди даване на разрешение за влизане на превозно средство на територията на Р Турция ще бъде извършвана проверка дали същото ще бъде допуснато в страната, за която пътува. В случай че превозното средство не бъде допуснато в страната, в която трябва да влезе след излизане от Турция, влизането на това превозно средство няма да бъде разрешено.
8. **В случаите, когато симптомите на заболяването не са видими**
	1. Турските водачи ще бъдат допускани в страната, за да прекарат 14 дни под карантина в домовете си, но ще могат да излизат в чужбина преди края на карантинния период в обхвата на своята международна транспортна дейност с търговска цел. В контекста на международните превози с търговска цел, водачите, които няма да напускат Турция, ще завършват 14-дневния си карантинен период у дома. На здравните отдели на съответните области се предоставя информация за адреса на пребиваване и самоличността на турските водачи с цел извършване на необходимите проверки.
	2. **Чуждестранните водачи ще бъдат допускани да влизат в Турция без да бъдат поставяни под карантина за срок от 14 дни, при условие че се ангажират да напуснат страната във възможно най-кратък срок.** Чуждестранните водачи поемат ангажимент да се обърнат към най-близката здравна институция, ако почувстват, че са развили признаци и симптоми на инфекция на дихателните пътища (треска, кашлица, задух и др.) по време на престоя си в Турция.
	3. На местата за почивка, както и на местата, където може да са в контакт с други хора, чуждестранните водачи трябва да носят маски и да разполагат с достатъчно количество маски, дезинфектант за ръце и хранителни запаси в своите превозни средства за дълъг период от време. В случай на необходимост, турската страна ще определи места за почивка, откъдето водачите ще бъдат ескортирани.
9. Допуснатите да влязат превозни средства ще бъдат подложени на дезинфекция.
10. Съответните областни управи ще предприемат необходимите мерки за безопасност и здраве на турските и чуждестранни водачи по маршрутите на превозните средства. Звената на МВР ще изискват от чуждестранните водачи писмено съгласие, че няма да правят спирки или паузи освен в задължителни случаи. Със споменатия документ водачите ще бъдат информирани за задълженията си, както и за наказанието, което ще им бъде наложено съгласно Закона за обществената хигиена, в случай на тяхното неизпълнение.
11. **Превозните средства/водачите, които превозват лекарства, медицински консумативи и хранителни стоки, които са спешни за Турция, ще се ползват с приоритет.**
12. **ПРАВИЛА, КОИТО ЩЕ СЕ ПРИЛАГАТ ЗА РО-РО ПРЕВОЗИТЕ**
13. В обхвата на Ro-Ro превозите ще се извършва единствено превоз на ремаркета/контейнери. Няма да се разрешава превоз на пътници. Когато се налага водачите да бъдат допуснати поради задължителни условия, които местните пристанищни власти сметнат за приемливи, местните пристанищни власти ще уведомят водачите, че всички гореописани правила, ще се прилагат и за тях при влизането и излизането им от страната.
14. Водачи ще бъдат допускани на борда на корабите, които пътуват между следните пристанища: Zonguldak — Chornomorsk (Ilyichevsky), lstanbul (Haydarpaşa) — Chornomorsk (Ilyichevsky), Karasu — Chornomorsk (Ilyichevsky); Köstence — Karasu, Taşucu — Tripoli, Mersin — Hayfa.
15. Местните пристанищни власти ще уведомят капитана на кораба и други заинтересовани лица, че е наложително да се осигури социална дистанция между водачите, за които е счетено за подходящо да се качат на борда на кораба в съответствие с точки 1 и 2, както и корабния екипаж и пътниците, ако има такива.
16. Камионите, които пристигат в Турция с Ro-Ro транспорт, преди всичко кабините на водачите, ще бъдат дезинфекцирани, преди да бъдат предоставени на водачите.